Document ID: 31998D0369

Komisijos sprendimas
1998 m. gegužės 19 d.
iš dalies keičiantis Sprendimą 97/468/EB, pateikiantį laikinus trečiųjų šalių įmonių, iš kurių valstybės narės leidžia importuoti laukinių gyvūnų mėsą, sąrašus
(pranešta dokumentu Nr. C(1998) 1375)
(tekstas svarbus EEE)
(98/369/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų tarpiniam laikotarpiui sudarymo reikalavimus [1], su paskutiniais pakeitimais, padarytais Sprendimu 97/34/EB [2]2, ypač jo 2 straipsnio 4 dalį,
kadangi Komisijos sprendimu 97/468/EB [3] buvo sudaryti laikini įmonių, perdirbančių laukinių medžiojamų gyvūnų mėsą, sąrašai;
kadangi Kanada, Naujoji Zelandija, JAV ir Urugvajus atsiuntė įmonių, perdirbančių laukinių medžiojamų gyvūnų mėsą, sąrašą, kurios, atsakingų institucijų liudijimu, atitinka Bendrijos taisykles;
kadangi dėl to gali būti sudarytas laikinas laukinių medžiojamų gyvūnų mėsą perdirbančių Kanados, Naujosios Zelandijos, JAV ir Urugvajaus įmonių sąrašas;
kadangi šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedo tekstas įterpiamas į Sprendimo 97/468/EB priedą.
2 straipsnis
Šis sprendimas taikomas nuo 1998 m. gegužės 10 d.
3 straipsnis
Šis sprendimas yra skirtas valstybėms narėms.
Priimta Briuselyje, 1998 m. gegužės 19 d.

Labels: 17
5
0
3
6